‘Onyankopɔn de asaase asɛn hɔ a biribiara nkura mu’ (7)
‘Onyankopɔn nnwuma a wayɛ no, emu nketewa ni’ (14)
26 Ɛnna Hiob kae sɛ:2 “Aa! Woaboa nea onni ahoɔden ampa!Aa! Woagye nea ne nsam agow ampa!+3 Afotu paa de, wode bi ama nea onnim nyansa!+Nyansa nso de, woama nkurɔfo anya bi!4 Hena na worekasa akyerɛ no?Na hena na wapiapia wo ama worekeka saa nsɛm yi?*5 Awufo a wontumi nyɛ hwee no ho popo;Wɔwɔ fam mpo sen ɛpo ne nea ɛwom.6 Ɔdamoa* so abue wɔ Onyankopɔn anim,*+Na ɔsɛe amoa* ho da hɔ.7 Watrɛw wim a ɛwɔ atifi fam* no mu wɔ baabi a hwee nni,*+Na ɔde asaase asɛn hɔ a biribiara nkura mu;8 Ɔkyekyere nsu wɔ ne mununkum mu,+Sɛnea ɛbɛyɛ a nsu no mu duru remma omununkum no mpaapae;9 Wakata n’ahengua no anim,Na watrɛw ne mununkum mu akata so.+10 Watwa nsu ani kanko;*+Watwa ɔhye ato hann ne sum ntam.11 Ɔsoro nnyinaso mpo hinhim;N’animka ma wɔn ho dwiriw wɔn.12 Ɔde ne tumi hwanyan ɛpo,+Na ɔde ne ntease bubu ɛpo mu aboa kɛse no* pasaa.+13 Ɔde n’ahome* ma wim tew nwann;Ɔwɔ a ɔde ne ho sie* no, ɔde ne nsa wɔ ne mu.14 Hwɛ! Ne nnwuma a wayɛ no, emu nketewa ni;+Ne ho asɛm kakraa bi na atwa yɛn asom!Enti hena na obetumi ate n’aprannaa kɛse no ase?”+
Ase Hɔ Nsɛm
^ Nt., “Na hena ahome (honhom) na efi wo mu aba yi?”
twi_Latn twi_Latn twi_Latn twi_Latn twi_Latn